section_heading: Bazilika
paragraph_text: Bazilika je solidne građe, od od pritesanog kamena složena u redove (opus quadratum), preciznije od većine drugih bazilika u BiH. Građevni materijal su meki kamen pješčar, sedra i konglomerat. Vezivo je bila vapnena žbuka, dosta pijeska i tučene opeka. Žbuka je bila s većom primjesom pijeska i tučene opeke. Pod je bio sačuvan u južnom dijelu objekta, a u sjevernom dijelu je srednjovjekovnim ukopima raskopan. Tanki namaz vapnene žbuke vidi se kao vezivo. Velike četvrtaste kamene ploče oko bazilike uz vanjske zidove i u blagoj kosini u odnosu na njih štitile su građevinu od vode s krova. Krov je bio od crijepa. Nađene su cijele tegule i imbreks. Vjerojatno je da je na temeljima starije (prvobitne) crkve, zbog neznanih razloga srušena, poslije sagrađena druga crkva. Tezu potvrđju nalazi ulomaka jedne mramorne menze i druge miljevinske menze, brojni dijelovi oltarnih pregrada iz dviju faza, stariji iz 4. ili prve polovice 5. stoljeća, a mlađi s kraja 5. i prve polovice 6. stoljeća. Bazilika datira iz razdoblja kasne antike, od 4. do 6. stoljeća.